

Ρόδος, 09-09-2019

**ΑΝΑΚΟΙΝΩΣΗ**

Το Τμήμα Μεσογειακών Σπουδών της Σχολής Ανθρωπιστικών Επιστημών του Πανεπιστημίου Αιγαίου, ανακοινώνει ότι, σύμφωνα με τις διατάξεις του Ν. 4485/2017 και του Κανονισμού Διδακτορικών Σπουδών του Τμήματος, θα δέχεται υποψηφιότητες από **10 Σεπτεμβρίου 2019** έως **29 Σεπτεμβρίου 2019** για εκπόνηση διδακτορικής διατριβής, κατά το ακαδημαϊκό έτος 2019 – 2020.

Καλούνται οι ενδιαφερόμενοι/νες να καταθέσουν ή να αποστείλουν το αργότερο μέχρι τις **29.09.2019** (ημερομηνία παραλαβής) στη Γραμματεία του Τμήματος (Πανεπιστήμιο Αιγαίου, Σχολή Ανθρωπιστικών Επιστημών, Τμήμα Μεσογειακών Σπουδών, Δημοκρατίας 1, τ.κ. 85132 Ρόδος), τα παρακάτω δικαιολογητικά.

1. Αίτηση (άρθρο 38 του Ν. 4485/17).

1. Φωτοτυπία αστυνομικού δελτίου ταυτότητας ή ισόκυρο δημόσιο έγγραφο ταυτοπροσωπίας.
2. Αναλυτικό Βιογραφικό Σημείωμα (άρθρο 38 του Ν. 4485/17).
3. Φωτοτυπία Πτυχίου/Διπλώματος.
4. Φωτοτυπία Μεταπτυχιακού Τίτλου Σπουδών.
5. Πιστοποιητικό επιπέδου πολύ καλής γνώσης (Επιπέδου Γ1) μίας τουλάχιστον επίσημης γλώσσας της Ευρώπης
6. Τουλάχιστον δύο (2) συστατικές επιστολές από Καθηγητές/τριες Α.Ε.Ι. ή Ερευνητές/τριες αναγνωρισμένων Ερευνητικών Κέντρων με τους/τις οποίους/οποίες ο/η Υποψήφιος/α είχε ή έχει ακαδημαϊκή σχέση.
7. Ψηφιακά αντίγραφα άρθρων που δημοσιεύτηκαν είτε σε επιστημονικά περιοδικά είτε σε πρακτικά διεθνών συνεδρίων τα οποία δημοσιεύουν εργασίες με σύστημα κριτών, μονογραφίες ή διακρίσεις.
8. Αντίγραφα εργασιών που έχουν εκπονηθεί σε προηγούμενα Προπτυχιακά και Μεταπτυχιακά Προγράμματα Σπουδών από τα οποία ο/η Υποψήφιος/α έχει αποφοιτήσει, και δεν έχουν δημοσιευτεί, σε ψηφιακή μορφή.
9. Συνοπτικό Σχέδιο Πρότασης Διδακτορικής Διατριβής (άρθρο 38 του Ν. 4485/17) το οποίο θα να περιέχει:
	1. *Προτεινόμενο θέμα Διδακτορικής Διατριβής*
	2. *Περιγραφή του σκοπού της Διδακτορικής Διατριβής, καθώς και των επιμέρους στόχων αυτής*
	3. *Περιγραφή της μεθοδολογίας που θα ακολουθηθεί*
	4. *Ενδεικτική βιβλιογραφία*
	5. *Προσδοκώμενα αποτελέσματα*
10. Προτεινόμενη γλώσσα εκπόνησης της διδακτορικής διατριβής, η οποία μπορεί να είναι διάφορη της ελληνικής – καταγράφεται στην αίτηση (άρθρο 38 του Ν. 4485/17).
11. Ο/η προτεινόμενος/η ως επιβλέπων/ουσα ο/η οποίος/α (άρθρο 38 του Ν. 4485/17) ανήκει σε όσους/ες έχουν δικαίωμα επίβλεψης διδακτορικής διατριβής σύμφωνα με το άρθρο 39 του Ν. 4485/17, όπως ισχύει - καταγράφεται στην αίτηση. (βλέπετε και άρθρο 7, Ενότητα Ε του κανονισμού)

Πληροφορίες παρέχονται  από τη Γραμματεία του Τμήματος και στην ιστοσελίδα: <http://dms.aegean.gr/>

Γραμματεία Τμήματος Μεσογειακών Σπουδών
Δ/νση: Δημοκρατίας 1, κτήριο "7ης Μαρτίου", 85 132 Ρόδος

Τηλ.:22410-99314, 99312, 99317
Fax: 22410-99309

E-mail: **TMS\_Gramm@aegean.gr**